# Edmund Burke

Edmund Burke|   |
| Biografía |
| Nacemento | 12 de xaneiro de 1729  Dublín
 |
| Morte | 9 de xullo de 1797  (68 anos) Beaconsfield
 |
|  |
|  Member of the 12th Parliament of Great Britain (en)  |
|  Lexislatura: 12th Parliament of Great Britain (en)  Circunscrición electoral: Wendover (en)  |
|  Member of the 15th Parliament of Great Britain (en)  |
|  Lexislatura: 15th Parliament of Great Britain (en)  Circunscrición electoral: Malton (en)  |
|  Member of the 16th Parliament of Great Britain (en)  |
|  Lexislatura: 16th Parliament of Great Britain (en)  Circunscrición electoral: Malton (en)  |
|  Member of the 14th Parliament of Great Britain (en)  |
|  Lexislatura: 14th Parliament of Great Britain (en)  Circunscrición electoral: Bristol (en)  |
|  Member of the 13th Parliament of Great Britain (en)  |
|  Lexislatura: 13th Parliament of Great Britain (en)  Circunscrición electoral: Wendover (en)  |
|  Membro do 17º Parlamento de Gran Bretaña  |
|  Lexislatura: 17º Parlamento de Gran Bretaña Circunscrición electoral: Malton (en)   |
|  |
| Datos persoais |
| Ideoloxía política | Liberalismo e conservadorismo  |
| Relixión | Igrexa de Irlanda  |
| Educación | Trinity College Dublín   |
| Actividade |
| Campo de traballo | Ciencia política, ideoloxía política, conservadorismo e filosofía  |
| Ocupación | político, escritor, filósofo, politicólogo  |
| Empregador | Universidade de Glasgow   |
| Partido político | Rockingham Whigs (en)  (1765–1784) Partido Whig (pt)   |
| Movemento | Conservadorismo liberal e contrarrevolucionario  |
| Influencias | Aristóteles, Cicerón, Padres da Igrexa, Richard Hooker (pt) , Charles de Montesquieu, William Blackstone (pt) , John Locke e David Hume  |
| Obra |
| **Obras destacables (1757) Uma investigação filosófica sobre a origem de nossas ideias do Sublime e do Belo (pt)
* (1790) Reflexões sobre a Revolução na França (pt)
 |
| Arquivos en | * Biblioteca Beinecke de Libros Raros e Manuscritos
 |
| Familia |
| Familia | House of Burgh (en)   |
| Cónxuxe | Jane Mary Nugent  |
|  **Sinatura**   |
|

---

 |
| Descrito pola fonte | Appletons' Cyclopædia of American Biography Nordisk familjebok Encyclopedia of Political Theory, (sec:Burke, Edmund (c. 1729-1797), p.145-149)  |
|      |

Edmund Burke.
**Edmund Burke**, nado en Dublín o 12 de xaneiro de 1729 e finado en Beaconsfield o 9 de xullo de 1797) foi un escritor, filósofo e político irlandés, membro do partido whig, apoiou a causa dos revolucionarios americanos e opúxose á Revolución Francesa, figura central da facción conservadora dos whigs, está considerado creador dos alicerces filosóficos do conservadorismo moderno. Considerado o pai do liberal-conservadorismo británico ou *old whigs* (vellos liberais), en contraposición aos *new whigs* (novos liberais ou liberal-progresismo) que a diferenza dos primeiros apoiaban a Revolución francesa.

## Formación

Fillo de pai anglicano e nai de orixe católica convertida ao anglicanismo; educouse desde 1743 no Trinity College de Dublín. Serio, estudoso e ambicioso, como testemuñan as cartas ao seu primeiro mestre, coñecía os autores gregos e latinos, interesándose pola política, filosofía, ética e mais a estética. Graduouse en 1748 e dous anos despois marchou a Londres para cursar dereito.

### Primeiras obras

En 1756 escribiu *A Philosophical Enquiry into the Origin of our Ideas of the Sublime and Beautiful*, onde esboza unhas teorías estéticas claramente neoclásicas, edificando o obxecto sublime arredor da estética do terror e gardando unha relación directa co poder, ao xeito absolutista do seu tempo. Tamén formula o exercicio estético do sublime preciso para exercer as emocións da ataraxia propia da condición de vida da burguesía; O libro atraeu a atención de pensadores continentais como Denis Diderot e Inmanuel Kant. En 1757 deu ao prelo a primeira parte de *Abridgement of the History of England*, e en 1759 comezou a publicar o *Annual Register*.

### Activismo político

Foi secretario privado de William Gerard Hamilton, o secretario xefe do Lord Tenente de Irlanda e desde 1765 do primeiro ministro inglés Charles Watson-Wentworth. En 1766 entrou na Cámara dos Comúns, onde salientou polas facultades oratorias e a fondura do seu pensamento, defendendo posturas de cariz liberal, como as reinvindicacións das colonias americanas, a liberdade de comercio ou a oposición á persecución dos católicos.

Ocupouse das cuestións coloniais norteamericanas nas obras *American Taxation* (1774) e *Conciliation with the Colonies*  (1775). Entre 1762 e 1765 interesouse pola cuestión da India.

En 1773 foi a París, onde coñeceu a María Antonieta e na tertulia de Julie de Lespinasse, aos enciclopedistas. Esta viaxe acentuou as súas ideas conservadoras, que se decantaron polo consuetudinarismo, converténdose no máis moderado dos liberais. Foi *Paymaster* en 1783 no goberno Portland e ao ano seguinte tras a vitoria de Pitt, reduciu as súas actividades políticas.

### Reflexións sobre a Revolución francesa

En 1787 presentouse na cámara a acusación contra Hastings, e deu inicio o proceso contra el. Por entón aumentaron as súas diverxencias con Charles James Fox, acentuadas en febreiro de 1790 ao publicar *Reflections on the Revolution in France* (1790). Burke, tenaz opositor desa revolución, discordaba profundamente con Fox e nesa obra na que inaugura a súa denomidada 'epistemoloxía da política', un modelo de empirismo político, rexeitaba o escaso respecto pola tradición legal consuetudinarista dos novos principios legais emanados da Revolución Francesa, que lle semellaban abstractos de máis e desconsiderados cós casos individuais.

### Polémica cos naturalistas

Os teóricos da revolución democrática reaccionaron contra esta obra, e o 6 de maio de 1791 tivo lugar a ruptura definitiva. Burke saíu do partido whig, pero a declaración de guerra a Francia en 1792 afortalou a súa postura. En xullo de 1794 retirouse do parlamento e en 1796 redactaba *On a Regicide Peace* en protesta contra os rumores sobre negociacións de paz con Francia.

## Notas